پیونگ‌یانگ، آمریکانی، قوزئی کره‌ده بیر رژیم دییشیک‌لیگینه تشبث ائتمه‌سی حالیندا نوکلئر سالدیری ایله تهدید ائتدی.
قوزئی کره رسمی خبر آژانسی کی‌سی‌ان‌ای‌ین خبرینه گؤره، پیونگ‌یانگ رهبرلیگی، آمریکا مرکزی استخبارات تشکیلاتی (سیا) باشقانی مایک پومپئونون گئچن هفته اولوسلارآراسی بیر فورومدا دیله گتیردیگی "گوونلیک تهدیدی یارا‌دان بیر نوکلئر ظرفیت گلیشدیرمه‌سی حالیندا قوزئی کره‌ده رژیم دییشیک‌لیگی‌نین گوندمه گله‌بیله‌جیینی آنیشدیران/ایما ائدن سؤزلرینه "سرت تپکی وئردی.
قوزئی کره خاریجی ایشلر باخانلیغی، کی‌سی‌ان‌ای واسطه‌سیله یایینلادیغی آچیقلامادا، "اگر آمریکا، قوزئی کره لیدئرلیگینی دئویرمک اوچون ان کیچیک بیر تشبث ائتسه گئده‌رک بیله‌نن و بؤیوین نوکلئر گوجوموز آمریکانین اوریینه یومروق کیمی ائنر" ایفاده‌لری یئر آلدی.
آچیقلامادا، "پومپئو سؤزلریله جیزیغی آشمیش، ترامپ رهبرلیگی‌نین سون هدفی‌نین قوزئی کره‌ده رژیم دییشیک‌لیگی اولدوغونو اورتایا قویموش‌دور" ایفاده‌سی ایستیفاده ائدیلدی.
